《秋闱校士呈两主考并诸同寮》
明代·黎兆鏊

建陵城里锁秋烟，奎庭论文太史前。暗索骊黄呈伯乐，浪寻星宿问张骞。

云从桂水层层浣，月出漓波正正悬。自愧磨砻非匠琢，敢将烧玉辨于阗。

作者简介：黎兆鏊，字公成，号桂海。番禺人。遂球从叔。明神宗万历三十四年（一六〇六）举人，官蓬州知州。有《愧庵集》。清陈恭尹辑《番禺黎氏存诗汇选》有传。